Source: https://www.eduskunta.fi/FI/Vaski/sivut/trip.aspx?triptype=ValtiopaivaAsiakirjat&docid=tavm+7/2008
Timestamp: 2020-01-23 22:42:45+00:00
Document Index: 9705791

Matched Legal Cases: ['kko ', '§\n2', '§\n13', '§\n28', 'kko ', 'kko ', '§\n40', '§\n47', '§\n63']

TALOUSVALIOKUNNAN MIETINTÖ 7/2008 vp
TaVM 7/2008 vp - HE 13/2008 vp
Eduskunta on lähettänyt 19 päivänä helmikuuta 2008 talousvaliokuntaan valmistelevasti käsiteltäväksi hallituksen esityksen uudeksi vakuutusyhtiölaiksi ja eräiksi siihen liittyviksi laeiksi (HE 13/2008 vp).
Eduskunnan päätöksen mukaisesti sosiaali- ja terveysvaliokunta on antanut asiasta lausunnon (StVL 2/2008 vp). Lisäksi talousvaliokunta on pyytänyt lausunnon perustuslakivaliokunnalta. Lausunnot ovat tämän mietinnön liitteinä (StVL 2/2008 vp ja PeVL 10/2008 vp).
ylijohtaja Tarmo Pukkila ja hallitusneuvos Juhani Turunen, sosiaali- ja terveysministeriö
johtaja Timo Laakso ja lakimies Eeva-Maija Österman, Vakuutusvalvontavirasto
johtava asiantuntija Pia Santavirta, Finanssialan Keskusliitto ry
päälakimies Kimmo Larja, Pohjola Vakuutus Oy
johtaja Jaakko Gummerus, Tapiola-ryhmä ja Työeläkelaitosten liitto TELA ry
toimitusjohtaja Lasse Heiniö, Keskinäinen vakuutusyhtiö Eläke-Fennia
KHT Nils Blummé ja KHT Riitta Pyykkö, KHT-yhdistys ry
puheenjohtaja Pasi Mustonen, Suomen Ak- tuaariyhdistys ry
johtaja Pertti Parmanne, Suomen Ammattiliittojen Keskusjärjestö SAK ry
Tapaturmavakuutuslaitosten Liitto ry
Esityksessä on otettu huomioon soveltuvin osin osakeyhtiölain kokonaisuudistus.Vakuutusyhtiölain rakenne ja kirjoitustapa ehdotetaan uudistettavaksi kokonaisuudessaan osakeyhtiölain mukaiseksi. Myös keskinäisiin vakuutusyhtiöihin sovellettaisiin mahdollisimman pitkälle osakeyhtiölain säännöksiä.
Laki on jaettu osiin siten, että yleisistä periaatteista ja perustamisesta, hallinnosta ja tilinpäätöksestä, vakavaraisuudesta, henkivakuutuksesta, rahoituksesta, varojen jakamisesta, yhtiörakenteen muuttamisesta, valvonnasta, seuraamuksista ja oikeussuojasta sekä erinäisistä säännöksistä säädetään omina kokonaisuuksinaan.
Ehdotetussa laissa on tarkistettu sosiaali- ja terveysministeriölle ja Vakuutusvalvontavirastolle delegoidun norminantovallan perustuslainmukaisuus.
Vakuutusyhtiön toimiluvan osalta ehdotus poikkeaa voimassa olevasta laista siten, että toimilupaa haetaan Vakuutusvalvontavirastolta eikä, kuten nykyisin, sosiaali- ja terveysministeriöltä.
Ehdotuksen vakuutusyhtiön toimielimiä koskeva sääntely perustuu pitkälti voimassa olevaan lakiin ja osakeyhtiölain linjauksiin.
Esityksessä ehdotetaan, että valvontatilintarkastuksesta luovutaan ja että valvontatilintarkastajan eritystehtävät siirretään vakuutusyhtiöiden normaalin tilintarkastustoiminnan piiriin.
Vakuutusyhtiön vastuuvelkaa koskeva sääntely vastaa pääosin voimassa olevaa lakia. Nykyisin asetustasolla ja sosiaali- ja terveysministeriön määräyksissä oleva sääntely ehdotetaan siirrettäväksi vakuutusyhtiölakiin. Myös vastuuvelan kattamista koskevat säännökset perustuvat suurelta osin voimassa olevaan vakuutusyhtiölakiin ja sen nojalla annettuihin säännöksiin ja määräyksiin. Vakuutusyhtiön toimintapääomaa ja takuumäärää koskeviin säännöksiin ei ehdoteta olennaisia muutoksia nykyisiin säännöksiin verrattuna. Sisällölliset muutokset johtuvat finanssikonglomeraattidirektiivistä ja jälleenvakuutusdirektiivistä, joka ehdotetaan saatettavaksi kansallisesti voimaan uudella vakuutusyhtiölailla.
Henkivakuutusta koskeva sääntely vastaa pääosin voimassa olevaa lakia. Uutta olisi se, että vakuutusyhtiön olisi annettava nykyistä enemmän informaatiota kohtuusperiaatteen soveltamiskäytännöstään. Myös Vakuutusvalvontaviraston olisi julkistettava tietoja yhtiöiden kohtuusperiaatteen soveltamisesta.
Laissa ei enää säädettäisi voimassa olevan lain tapaan erikseen vapaaehtoisesta ja pakollisesta selvitystilasta. Vakuutusyhtiölaki sisältäisi ainoastaan voimassa olevan lain pakkoselvitystilaa koskevat säännökset.
Laissa ehdotetaan säädettäväksi nykyisen lain tapaan vakuutusyhtiöiden ja vakuutusomistusyhteisöjen valvonnasta. Säännökset perustuvat pääosin voimassa olevaan lakiin. Lisäksi ehdotus sisältää säännökset ennakoivasta valvonnasta, jolla pyritään lisäämään valvonnan tehokkuutta ja läpinäkyvyyttä sekä tekemään mahdolliseksi valvontaviranomaisen riittävän aikaisen puuttumisen valvottavan tilan heikkenemiseen.
Voimassa olevan lain mukaisia kilpailun valvontaa koskevia säännöksiä ei ehdoteta uuteen vakuutusyhtiölakiin. Kilpailunvalvonta keskitettäisiin myös vakuutusyhtiöiden osalta Kilpailuvirastolle.
Ehdotetut lait on tarkoitettu tulemaan voimaan mahdollisimman pian, kun ne on hyväksytty ja vahvistettu.
Voimassa olevan vakuutusyhtiölain mukaan vakuutusyhtiöön sovelletaan osakeyhtiölakia siten kuin vakuutusyhtiölaissa säädetään. Kunnes uusi vakuutusyhtiölaki on tullut voimaan, vakuutusyhtiöön sovelletaan vanhaa, kumottua osakeyhtiölakia. Osakeyhtiölain kokonaisuudistus on tullut voimaan jo 1.9.2006, joten uuden vakuutusyhtiölainsäädännön voimaansattaminen mahdollisimman pian on tärkeää.
Hallituksen esityksen perustelujen mukaan vakuutusyhtiölaki on uudistettava osakeyhtiölain uuden systematiikan ja rakenteen johdosta. Uudistaminen on välttämätöntä, jotta osakeyhtiölakia ja vakuutusyhtiölakia jatkossakin voidaan soveltaa rinnakkain. Vakuutusyhtiöihin sovelletaan suoraan osakehtiölakia, jollei osakeyhtiölain säännöksistä ole syytä poiketa vakuutusyhtiötoiminnan erityisluonteesta johtuen.
Talousvaliokunta yhtyy moniin saamiinsa lausuntoihin, joiden mukaan ehdotus uudeksi vakuutusyhtiölaiksi on lakiteknisesti vaikeaselkoinen. Ehdotetun vakuutusyhtiölain suhde osakeyhtiölakiin ei ole johdonmukainen ja selkeä hallituksen esityksessä asetettujen tavoitteiden mukaisesti. Lisäksi käytetty viittaustekniikka hankaloittaa kokonaiskuvan muodostamista vakuutusyhtiöitä koskevasta lainsäädännöstä.
Myös sosiaali- ja terveysvaliokunta on huomauttanut lausunnossaan vakuutuyhtiölakiehdotuksen lakiteknisistä ongelmista.
Sosiaali- ja terveysministeriössä valmistellaan liikennevakuutuslain ja tapaturmavakuutuslain kokonaisuudistusta. Nämä tulevat aiheuttamaan muutoksia myös vakuutusyhtiölakiin. Viimeksi mainitun lain valmistelun yhteydessä otetaan kantaa muun muassa voimassa olevassa ja uudessakin vakuutusyhtiölaissa säädettävään yhteistakuuerään. Yhteistakuuerä on osa kor-vausvastuuta ja liittyy lakisääteisessä tapaturmavakuutuksessa ja liikennevakuutuksessa yhteisvastuuseen vaikeuksiin joutuneen vakuutusyhtiön velvoitteista. Vakuutusyhtiölakia joudutaan lähivuosina laajasti uudistamaan valmisteltavana olevan ns. Solvenssi II -direktiivin täytäntöönpanon johdosta. Solvenssi II -direktiivillä on tarkoitus luoda uudet, yhtenäiset vakavaraisuusvaatimukset vakuutus- ja jälleenvakuutusyrityksille EU:ssa sekä yhtenäiset periaatteet vakuutusvalvonnalle.
Talousvaliokunta pitää tärkeänä, että valmisteltaessa muutoksia vakuutusyhtiölakiin sosiaali- ja terveysministeriö kiinteässä yhteistyössä muiden osapuolten kanssa kiinnittää samalla erityistä huomiota vakuutusyhtiölainsäädännön rakenteeseen, selkeyteen ja johdonmukaisuuteen.
1. Vakuutusyhtiölaki
5 luvun 6 §. Päätettävät asiat, esteellisyys ja muotovaatimusten sivuuttaminen.
Pykälästä on poistettu viittaus osakeyhtiölain 5 luvun 12 §:ään, jossa säädetään äänimäärästä osakeyhtiön yhtiökokouksessa. Valiokunta on lisännyt vakuutusyhtiölain 5 lukuun uuden 7 §:n, jossa säädetään äänimäärästä vakuutusosakeyhtiön yhtiökokouksessa osakeyhtiölaista poikkeavasti.
5 luvun 7 §. Äänimäärä vakuutusosakeyhtiössä.
Valiokunnan lakiin lisäämässä uudessä pykälässä säädetään äänikatosta vakuutusosakeyhtiön yhtiökokouksessa. Säännös on asiallisesti samansisältöinen kuin voimassa olevassa laissa. Näin vältetään äänikaton poistamisesta johtuvat ehkä suuretkin vaikutukset osakkeenomistajien päätösvaltasuhteisiin yhtiökokouksessa sekä mahdolliset kielteiset vaikutukset yhdenvertaisuuteen ja omistusten arvoihin.
Pykälän mukaan vakuutusosakeyhtiön yhtiökokouksessa jokainen saa äänestää omilla osakkeillaan tai toisen osakkeenomistajan valtuuttamana asiamiehenä enintään yhdellä kymmenesosalla yhtiökokouksessa edustetusta äänimäärästä. Äänioikeuden rajoituksesta ei voida poiketa yhtiöjärjestyksen määräyksellä. Vakuutusyhtiölain 5 luvun 2 §:ssä viitataan osakeyhtiölain 5 luvun 8 §:ään, jossa on tarkemmat säännökset osakkeenomistajan oikeudesta käyttää asiamiestä yhtiökokouksessa.
Vakuutusyhtiölain 5 luvun 8 §:ssä säädetään äänimäärän rajoituksesta keskinäisen vakuutusyhtiön yhtiökokouksessa. Tämä pykälä ehdotetaan hyväksyttäväksi hallituksen esityksen mukaisena. Äänivaltarajoitukset vastaavat toisiaan vakuutusosakeyhtiössä ja keskinäisessä vakuutusyhtiössä.
7 luvun 7 §. Tilintarkastajan ilmoitusvelvollisuus Vakuutusvalvontavirastolle.
Pykäläehdotuksen 1 momentin 3 kohdan mukaan tilintarkastajan olisi viipymättä ilmoitettava Vakuutusvalvontavirastolle vakuutusyhtiötä koskevista seikoista ja päätöksistä, jotka hän on saanut tietoonsa ja joiden voidaan katsoa johtavan tilinpäätöksen ja toimintakertomuksen vahvistamista koskevan ehdollisen tai kielteisen lausunnon esittämiseen.
Uuden tilintarkastuslain mukaan tilintarkastajan antama tilintarkastuskertomus ei enää sisällä lausuntoa tilinpäätöksen vahvistamisesta. Tämän vuoksi vakuutusyhtiölakiehdotuksen mainitusta kohdasta on poistettu tilinpäätöksen ja toimintakertomuksen vahvistamista koskeva ilmoitusvelvollisuus. Sen sijaan kohtaa on täydennetty niin, että tilintarkastajan on ilmoitettava Vakuutusvalvontavirastolle, jos tilintarkastuskertomus johtaa huomautukseen tai kielteiseen lausuntoon tai jos tilintarkastaja ei voi antaa tilintarkastuslain 3 luvun 15 §:n 2 momentin mukaista lausuntoa tilinpäätöksestä ja toimintakertomuksesta.
14 luvun 6 §. Takuuosuudenomistajien etu- oikeus takuuosuuksiin.
Lakiehdotukseen on lisätty uusi pykälä, jossa säädetään keskinäisessä vakuutusyhtiössä takuuosuudenomistajien etuoikeudesta uusiin takuuosuuksiin. Säännöksellä selvennetään takuuosuudenomistajien ja vakuutuksenottajaosakkaiden asemaa, jos keskinäinen vakuutusyhtiö hankkii uutta pääomaa korottamalla takuupääomaa. Keskinäisessä vakuutusyhtiössä takuuosuudenomistajat ovat yhtiön osakkaina sijoittajina. Takuuosuudet tuottavat oikeuden vain takuupääomaan ja sille yhtiöjärjestyksessä määrättyyn tuottoon. Vakuutuksenottajat ovat keskinäisen yhtiön osakkaita ottamansa vakuutuksen perusteella. Vakuutuksenottajilla on keskinäistä yhtiötä purettaessa oikeus yhtiön netto-omaisuuteen.
5 luvun 13 §. Kokouskutsun sisältö.
8 luvun 16 §. Sijoitusten arvostaminen hankintamenoon ja arvonkorotus.
19 luvun 7 §. Sulautumisesta päättäminen.
21 luvun 14 §. Vakuutuskannan luovuttamista koskevat oikeusvaikutukset.
29 luvun 3 §. Vakuutustoiminnan luvaton harjoittaminen.
31 luvun 14 §. Yritysjärjestelyitä koskevien asiakirjojen nähtävänä pitäminen Vakuutusvalvontavirastossa.
Kaikissa edellä olevissa pykälissä on tehty teknisiä korjauksia.
11 §. Toimitusjohtaja.
16 §. Työeläkevakuutusyhtiön toimintapääoma.
Pykäliin on tehty teknisiä kor- jauksia. Johtolausetta on täydennetty valiokunnan muuttamalla 16 §:llä, jota ei ehdotettu muutettavaksi hallituksen esityksessä.
5. Laki ulkomaisista vakuutusyhtiöistä annetun lain muuttamisesta
40 a §. Sivuliikkeen toimintakertomusta koskevat lisäsäännökset.
Pykälään on tehty tekninen korjaus.
Pykälää on täydennetty viittauksella vakuutusyhtiölain 25 luvun muutoksenhakua koskevaan 22 §:n 3 momenttiin nykyistä lakia vastaavasti.
että 2. ja 3. sekä 6.	—10. lakiehdotus hyväksytään muuttamattomina ja
että 1., 4. ja 5.lakiehdotus hyväksytään muutettuina (Valiokunnan muutosehdotukset).
Päätettävät asiat, (poist.) esteellisyys ja muotovaatimusten sivuuttaminen
Vakuutusyhtiöön sovelletaan, mitä osakeyhtiölain 5 luvun 11, (poist.) 14 ja 15 §:ssä säädetään osakeyhtiöstä.
8 (7)—13 (12) §
Kokouskutsun sisältöä koskevia erityisiä säännöksiä on:
7) sulautumista koskevassa tämän lain 19 luvun 7 §:n 2 momentissa; sekä
8) jakautumista koskevassa tämän lain 20 luvun 7 §:n 3 momentissa.
15 (14)—24 (23) §
Vakuutusyhtiön johto ja edustaminen
Tilintarkastajan ilmoitusvelvollisuus Vakuutusvalvontavirastolle
3) johtavan tilintarkastuskertomuksessa huomautukseen tai kielteiseen lausuntoon siitä, antavatko tilinpäätös ja toimintakertomus oikeat ja riittävät tiedot, tai johtavan siihen, että tilintarkastaja ei voi antaa tilintarkastuslain 3 luvun 15 §:n 2 momentin mukaista lausuntoa.
Sijoitusten arvostaminen hankintamenoon ja arvonkorotus
Joukkovelkakirjalainojen ja muiden vastaa-vien raha- ja pääomamarkkinavälineiden hankintamenona käytetään jaksotettua hankintamenoa, joka saadaan jaksottamalla joukkovelkakirjalainan ja muun vastaavan raha- ja pääomamarkkinavälineen nimellisarvon ja hankintamenon erotus korkotuotoiksi tai niiden vähennykseksi joukkovelkakirjalainan taikka raha- tai pääomamarkkinavälineen juoksuaikana ja merkitsemällä vastaerä joukkovelkakirjalainan taikka raha- tai pääomamarkkinavälineen hankintamenon lisäykseksi tai vähennykseksi. Jaksotetusta hankintamenosta kirjataan arvonalennus 1 momentin mukaisesti alimman arvon periaatteella tai jaksotettua hankintamenoa alennetaan vain muilla kuin yleisen korkotason vaihtelusta johtuvilla arvonalentumisilla. Jos arvonalennus osoittautuu viimeistään tilikauden päättymispäivänä aiheettomaksi, se on kirjattava kulukirjauksen oikaisuksi. Arvostustapa valitaan tase-eräkohtaisesti ja sitä noudatetaan johdonmukaisesti.
17—31 §
VASTUUVELKA JA SEN KATTAMINEN SEKÄ VAKAVARAISUUS
Toimintapääoma ja takuumäärä
1—28 §
Osake- ja takuuosuusanti, optio- ja muut erityiset oikeudet osakkeisiin ja takuuosuuksiin sekä osake- ja takuupääoman korottaminen
Takuuosuudenomistajien etuoikeus takuuosuuksiin
Mitä osakeyhtiölain 9 luvun 3 ja 4 §:ssä säädetään osakkeenomistajien etuoikeudesta uusiin osakkeisiin, koskee keskinäisessä vakuutusyh- tiössä vain takuuosuudenomistajien etuoikeutta uusiin takuuosuuksiin.
Luotonotto ja vakuudenantaminen
YHTIÖRAKENTEEN MUUTTAMINEN JA YHTIÖN PURKAMINEN
Sulautumiseen osallistuvissa vakuutusyh- tiöissä sulautumisesta päättää yhtiökokous. Muun tytäryhtiön kuin vakuutusyhtiön sulautumisesta voi kuitenkin päättää sulautumiseen osallistuvien yhtiöiden hallitus, jollei osakeyhtiölain 16 luvun 9 §:n 2 momentista muuta johdu.
8—19 §
(1 ja 2 mom. kute HE)
Sen estämättä, mitä 2 momentissa säädetään, koko vakuutuskantansa luovuttanut vakuutusosakeyhtiö, jonka toimilupa on peruutettu 25 luvun 8 §:n 2 momentin 1 kohdan mukaisesti, voi kuitenkin jatkaa toimintaansa muuta liiketoimintaa harjoittavana osakeyhtiönä ilman 23 luvussa säädettyä selvitys- ja purkamismenettelyä tehtyään tarvittavat muutokset yhtiöjärjestykseen. Yhtiöjärjestyksen muutos on ilmoitettava rekisteröitäväksi kuuden kuukauden kuluessa toimiluvan peruuttamisesta. Jos yhtiöjärjestyksen muutosta ei ole ilmoitettu rekisteröitäväksi sanotussa ajassa tai jos rekisteröinti on evätty ja epäämispäätös on saanut lainvoiman, päätös toiminnan jatkamisesta on rauennut. Tässä momentissa tarkoitetulle yhtiöjärjestyksen muutokselle ei vaadita Vakuutusvalvontaviraston vahvistusta.
1—37 §
2) antaa 23 luvun 17 §:n 2 momentin tai 35 §:n 1 momentin tai Vakuutusvalvontaviraston 25 luvun 5 §:n nojalla määräämän kiellon vastaisesti uusia vakuutuksia,
(2 mom. kute HE)
Yritysjärjestelyitä koskevien asiakirjojen nähtävänä pitäminen Vakuutusvalvontavirastossa
Asiakirjat, jotka koskevat vakuutusyhtiön osakepääoman alentamista tai vapaan oman pääoman jakamista, sulautumista, vakuutuskannan luovuttamista, vakuutusosakeyhtiön jakautumista tai vakuutusosakeyhtiön muuttamista keskinäiseksi vakuutusyhtiöksi taikka keskinäisen vakuutusyhtiön muuttamista vakuutusosakeyh- tiöksi on pidettävä nähtävinä Vakuutusvalvontavirastossa 19 luvun 6 §:ssä, 20 luvun 6 §:ssä, 21 luvun 5 §:ssä ja 22 luvun 5 §:ssä tarkoitetun määräajan loppuun.
sellaisina kuin niistä ovat 1 a § laissa 951/2000, 25 § osaksi mainitussa laissa 951/2000, 31 § laeissa 332/2004 ja 1120/2006 sekä 33 b § laeissa 83/1999 ja 419/2004,
muutetaan 1, 4—9, 9 a—9 d ja 11 §, 12 §:n 1 ja 3 momentti, 12 a ja 13 §, 14 §:n 2 momentti, 15, 16, 21—24, 26, 29, 29 b ja 29 c §, 29 e §:n suomenkielinen sanamuoto sekä 32 ja 33 a §,
sellaisina kuin niistä ovat 1 ja 21 § osaksi laissa 1125/2006, 5 § mainituissa laeissa 951/2000 ja 1125/2006, 6 § osaksi laissa 1208/1998, mainitussa laissa 332/2004 ja laissa 708/2004, 7 § osaksi laissa 306/1998 ja mainitussa laissa 419/2003, 9, 9 a—9 d § ja 11 § sekä 12 §:n 3 momentti mainitussa laissa 1125/2006, 12 §:n 1 momentti laissa 708/2004, 12 a § laissa 51/2002, 15 ja 23 § mainitussa laissa 1120/2006, 16 § laissa 419/2004, 22 § osaksi (poist.) mainitussa laissa 1120/2006, 24 § osaksi mainituissa laeissa 1120/2006 ja 1125/2006, 29 § mainituissa laeissa 640/1997 ja 419/2003, 29 b ja 29 c § viimeksi mainitussa laissa, 29 e § laissa 250/2006 sekä 33 a § laissa 640/1997, sekä
lisätään lakiin uusi 7 a, 7 b, 9 e, 9 f ja 13 a § sekä 9 a luku seuraavasti:
Työeläkevakuutusyhtiöön ei kuitenkaan sovelleta vakuutusyhtiölain 1 luvun 3—5 §:ää, 13 §:n 1 momenttia, 14—19 §:ää, 2 luvun 3 §:n 1—5 momenttia, 4 ja 5 §:ää, 6 §:n 2 ja 3 momenttia ja 7 §:ää, 10 §:n 1 momentin 3 kohtaa, 16, 17, 19 ja 20 §:ää, 3 lukua, 4 luvun 2—12 §:ää, 5 luvun 3 §:ää, 7 §:n 2 momenttia ja 21 §:n 1 momentin 1 ja 2 kohtaa, 6 luvun 1—3 §:ää, 4 §:n 1—4 ja 6 momenttia, 5, 7, 8 §:ää, 10 §:n (poist.) 2 kohtaa ja 11 §:ää, 7 luvun 6 §:n 2 momenttia, 8 luvun 19 §:ää, 9 luvun 1—5 ja 7—12 §:ää ja 13 §:n 2 kohtaa, 10 luvun 1, 2 ja 4—25 §:ää, 11 luvun 1 §:ää, 2 §:n 8 ja 9 kohtaa, 5 §:n 1 momentin 4, 6 ja 9 kohtaa, 7—22 §:ää ja 25—27 §:ää, 12 ja 13 lukua, 14 luvun 5 §:ää, 16 luvun 2 §:n 2, 4 ja 6 momenttia, 5 §:n 3 momenttia, 6 §:n 4 momenttia, 8—10 §:ää ja 13 §:ää, 17 luvun 2 §:n 3 momenttia, 19 luvun 10 §:n 1 ja 2 momenttia, 20 luvun 10 §:n 1 ja 2 momenttia, 21 luvun 6 ja 7 §:ää, 12 §:n 1 ja 2 momenttia ja 17—21 §:ää, 23 luvun 9 §:n 2 ja 3 momenttia ja 31 §:n 3 momenttia, 24 lukua, 25 luvun 4 §:n 2 momenttia ja 16 §:n 1 momenttia eikä 31 luvun 1 §:n 4 momenttia, 2 §:ää ja 10—12 §:ää.
Työeläkevakuutusyhtiöön sovelletaan vakuutusyhtiölain voimaanpanosta annetun lain ( / ) säännöksiä lukuun ottamatta (poist.) 11, 17, 18 ja 29 §:ää.
4, 5, 6, 6 a, 7, 7 a, 7 b, 8, 9 ja 9 a—9 f §
13, 13 a, 14 ja 15 §
Työelävakuutusyhtiön toimintapääomalla tarkoitetaan sitä määrää, jolla työeläkevakuutusyhtiön varojen on katsottava ylittävän yhtiön velat ja muut niihin rinnastettavat sitoumukset siten kuin siitä säädetään vakuutusyhtiölain 11 luvun 2-5 §:ssä lukuun ottamatta 2 §:n 8 ja 9 kohtaa sekä 5 §:n 1 momentin 4, 6 ja 9 kohtaa. Tällöin työeläkevakuutusyhtiön toimintapääomaan luetaan ja vastuuvelasta vähennetään 14 §:n 2 momentissa tarkoitettu osittamaton lisävakuutusvastuu.
21—24 ja 26 §
28 a—28 d, 29, 29 b, 29 c, 29 e, 32 ja 33 a §
muutetaan 1 §:n 1 ja 2 momentti, 2 §:n 1 momentin 1, 2, 5, 6, 8, 14 ja 15 kohta, 3—5, 7—15, 15 a, 15 e, 16—22, 22 a—22 c, 23, 24, 28—34, 34 a, 37—39, 39 a, 40 ja 40 a §, 40 b §:n 3 ja 5 momentti, 41 §:n 1 momentti, 42—49, 49 a ja 52 §, 57 §:n 1 ja 2 momentti, 60, 63 a, 64—66 ja 68 §, 70 §:n 1 momentin 3 ja 5 kohta, 71 ja 72 §, 73 §:n 3 momentti, 74 ja 76 §, 79 §:n otsikko ja 1 momentti, 2 momentin johdantokappale ja 11 kohta, 3 momentin johdantokappale, 4 momentin johdantokappale sekä 7 ja 10 kohta, 6 ja 7 momentti sekä 80 ja 84 §,
sellaisina kuin niistä ovat 2 §:n 1 momentin 6 kohta, 79 §:n 3 momentin johdantokappale, 4 momentin johdantokappale ja 7 kohta sekä 6 ja 7 momentti sekä 80 § laissa 637/2000, 2 §:n 1 momentin 8 kohta, 15 a, 47, 49, 49 a ja 52 § sekä 79 §:n 2 momentin johdantokappale ja 11 kohta laissa 331/2004, 2 §:n 1 momentin 14 ja 15 kohta laissa 393/2006, 3 ja 43 § osaksi laissa 950/2000, 7, 10, 12 ja 18 § sekä 41 §:n 1 momentti osaksi laissa 359/2002, 8, 9, 11, 16, 22, 29, 32, 34 a, 39, 42, 44, 64 ja 66 § viimeksi mainitussa laissa, 15 § viimeksi mainitussa laissa ja laeissa 331/2004 ja 393/2006, 17 § mainituissa laeissa 359/2002 ja 393/2006, 19 § osaksi laissa 1382/2001, 21 § osaksi mainitussa laissa 363/2001, 22 a—22 c ja 60 § mainitussa laissa 363/2001, 28 § laissa 1206/1998, mainitussa laissa 359/2002 ja laissa 418/2004, 30 § mainituissa laeissa 359/2002 ja 418/2004, 33 § laissa 1088/1996, 38, 71 ja 72 § mainitussa laissa 80/1999, 39 a § mainitussa laissa 359/2002 ja laissa 469/2007, 40 § ja 40 b §:n 3 ja 5 momentti mainitussa laissa 1321/2004, 40 a mainituissa laeissa 359/2002 ja 1321/2004, 45 § osaksi mainituissa laeissa 80/1999 ja 331/2004, 46 § mainitussa laissa 418/2004, 63 a § laissa 488/2003, 65 § laissa 612/1977 ja mainitussa laissa 356/2002, 68 § osaksi mainituissa laeissa 612/1977 ja 356/2002, 76 § mainituissa laeissa 363/2001 ja 393/2006, 79 §:n otsikko ja 1 momentti ja 4 momentin 10 kohta laissa 50/2002 sekä 84 § mainituissa laeissa 359/2002 ja 331/2004 sekä laissa 718/2005, sekä
lisätään 2 §:n 1 momenttiin, sellaisena kuin se on osaksi mainituissa laeissa 637/2000, 331/2004 ja 393/2006, uusi 6 a ja 16 kohta sekä lakiin uusi 6 §:n 3 momentti, 15 e § ja 7 a luku seuraavasti:
1—12, 15, 15 a, 15 e, 16—22, 22 a—22 c, 23, 24, 28—34, 34 a, 37—39, 39 a ja 40 §
40 b ja 41—47 §
47 a—47 h, 48, 49, 49 a, 52 ja 57 §
63 a, 64—66, 68, 70, 71—74, 76, 79, 80 ja 84 §
((Kuten HE)